મને અંદરથી મારી જાત પર વિશ્વાસ હતોઆવું કઈ મારા શરીરમાં હોય અને મને અત્યાર સુધી ખબર જ ન હોય તે કેમ બને? મારી અંદર જે જીવ છે તેને મારે જન્મ આપવો જ છે ગમે તે ભોગે.. હા ખાલી બે જ મહિનામાં હું તને એટલો પ્રેમ કરતી થઈ ગઈ હતી કે તારા માટે મારે મારા જીવનો ભોગ આપવો પડે તો હું તૈયાર હતી. ખબર નથી આવી હિંમત મારામાં ક્યાંથી આવી ! ખબર નથી આવું જનૂન મારામાં ક્યાંથી આવ્યું…. બસ એક જ વાત કે તને જન્મ આપવો છે અને એ જ દ્રઢ નિશ્ચય. એક મહિનો સતત ચેક અપ,દવાઓ અને રિપોર્ટમાં ગયો. અને અંતે એ ડોક્ટર હાર્યો. તેની કેબીનમાં મેં જ તેને કહ્યું કે “સર તમારું નિદાન ખોટું છે, આ જીવને જન્મ હું પેહલા પણ આપવાની જ હતી. કોઈ પણ માં તેના બાળક માટે લાગણીશીલ હોય જ છે તમે ડોક્ટરની રીતે વિચાર્યું અને મેં એક માતા ની જેમ વિચાર્યું !”